332 Fi'- Meinert. 



men ved Aaret 1874 begyndte han en rationel, systematisk 

 gennemført Undersøgelse , som efter Planen skulde strække sig 

 over alle danske Farvande, Østersøen med Belterne og Sundet, 

 Kattegat , Skagerak og Vesterhavet med alle Fjorde og Vige. 

 Øjemedet med disse Undersøgelser var ikke rent videnskabeligt 

 faunistisk, men praktiske økonomiske Hensyn til Fiskerierne og 

 deres Fremme laa bagved. Winther var med Liv og Sjæl Sø- 

 mand, og i Somrene 1874—78 færdedes han nu med sin 

 Sejlbaad paa Kryds og paa tværs i de undersøgte Farvande. 

 Af Journalerne, som han førte paa disse Togter, ses det, at 

 han for hver Skrabning først ved Hjælp af Pejlinger bestemte 

 Stationen og dernæst Vandets Dybde og Bundens Beskaffenhed; 

 derefter kommer en Opregning af de forskellige Dyr, som toges 

 med Skraben. De fleste af de opregnede Dyr høre gennem- 

 gaaende til Molluskernes Klasse, men ogsaa forskellige Orme, 

 Krebsdyr , Pighude etc. opregnes. Dyrene betegnes ikke i 

 Reglen med Arts Navn, og heller ikke er Henførelsen til Slægt 

 altid, i alt Fald indenfor Krebsdyrene, aldeles paalidelig, men dels 

 vare Bestemmelserne tilstrækkelige til at karakterisere Dyrelivet 

 og en Hjælp til at orientere sig ved den senere kritiske Bestem- 

 melse af de indsamlede Dyr, dels var det heller ikke Meningen, 

 at der skulde kunne leveres faunistiske Udsigter ved at udskrive 

 Journalerne. Nej, Udbyttet af hver Skrabning holdtes afsondret 

 for sig, og saaledes kunde den kritiske Bestemmelse altid 

 foretages senere , i Land og med Hjælp af den nødvendige 

 Litteratur. Heller ikke Pejlingerne vare umiddelbart til at bruge 

 eller til at skrive ud ved Lokalbestemmelserne , men de maatte 

 omskrives af Winther, og Lokaliteterne nærmere betegnes ved 

 Angivelsen af Grundene eller paa anden lettere forstaaelig 

 Maade. 



Winther foretog i alt 6 saadanne Togter i Aarene 1874—78, 

 nemlig: 



1. Storebelt, IG. JuU— 21. Aug. 1874. 190 Skrabninger. 



2. Aarhusbugten, 26. Spt.— 31. Okt. 1874. 324 Skrabninger. 



